﻿171 



Mentum trapezoideum , vix duplo latius quam longius, 

 superne toraento spisso tectum. Stipes palporum labialium 

 paulo longior quam latior, clavatus, setis rigidis utrinque par- 

 cius barbatus. Palpi labiales stipite tertia parte longiores, 

 longitudine palporum maxillarium sed basi iis multo crassio- 

 res; articuli ejusdem longitudinis, primus obconicus, secundus 

 hoc dimidio gracilior, fusiforme conicus. Ligula brevissima, 

 truncata, setis terminalibus vicinis, porrectis. 



Prothorax capite tertia parte longior, prætergo capite vix 

 latiore, lateribus et angulis omnibus late rotundatis, obovatus, 

 ejusdem ferme latitudinis et longitudinis, pone medium dila- 

 tatus ibidemque latitudine antica duplo pæne latior, valde con- 

 vexus, canalicula media tenuissima, prætergo et posttergo in- 

 solitæ longitudinis, spisse striatis; scutum lateribus acute margi- 

 natum; impressiones musculares acutæ, transversæ, extrorsum 

 recurvæ, disco continuæ. Mesothorax prothorace plus quam di- 

 midio brevior eoque sexta parte latior, valde convexus, scuto 

 lateribus acute rotundato, tenuiter marginato; impressiones 

 musculares profundæ, oblongæ, pone marginem lateralem 

 ductæ; posttergum amplum, striatulum; metatliorax structura 

 cum mesothorace conveniens, sed eo paulo major. 



Pedes breves, magnitudine non multum discrepantes, ra- 

 sorii, troclianteribus, f'emoribus et tibiis sub apicem parcius 

 breviter spinulosis. Coxæ conicæ, longiores quam crassiores 

 vix duplo, scrobe femorali amplo, profundo; trochanteres coxis 

 dimidio breviores, seta ambulatoria valida; femora clavata, 

 coxis paulo breviora; tibiæ crassitudine femora æquantes sed 

 iis plus quam dimidio breviores; tarsi conici, tibiis quarta parte 

 longiores iisque apicem versus duplo tenuiores, Ungulæ vali- 

 diores, compressæ, æquales. 



Abdomen capite cum thorace duplo et sexta parte lon- 

 gius, fusiforme, latitudine media metathoracem octava parte 

 superans, pieuris late rotundatis. Scuta dorsi transversa, 

 duplo ferme latiora quam longiora, convexiuscula, lateribus 

 acute rotundata, marginata; impressiones musculares amplæ, 

 definitione obscuriore. Anguli postici annuli noni acuti. An- 

 nulus analis annulo nono duplo longior, gracilis, cylindricus. 



